Source: http://docplayer.hu/1579912-A-kuria-elnokenek-21-2014-szamu-elnoki-utasitasa.html
Timestamp: 2018-02-22 03:48:21
Document Index: 15077990

Matched Legal Cases: ['Kúria ', 'Kúria ', 'Kúria ', 'KÚRIA ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'KÚRIA ', 'KÚRIA ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'KÚRIA ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

A Kúria Elnökének. 21/2014. számú elnöki utasítása - PDF
A Kúria Elnökének. 21/2014. számú elnöki utasítása
Download "A Kúria Elnökének. 21/2014. számú elnöki utasítása"
1 A KÚRIA ELNÖKE El. II. A. 1/33. szám A Kúria Elnökének 21/2014. számú elnöki utasítása a Kúria Ügyviteli Szabályzatáról ( a 1/2014., a 4/2014. és a 20/2014., a1/2015. számú elnöki utasításokkal egységes szerkezetben)
2 2 A Kúria elnökének 21/2014. számú elnöki utasítása a Kúria ügyviteli szabályzatáról A bírósági ügyvitel szabályairól szóló többször módosított 14/2002. (VIII. 1.) IM rendelet (Büsz.), valamint a bíróságok egységes iratkezelési szabályzatáról szóló az Országos Bírósági Hivatal elnökének 17/2014. (XII. 23.) OBH utasítása rendelkezései a Kúria eljárására irányadók. A Kúria elnökeként (a továbbiakban: elnök) a Kúria eljárásának sajátosságaiból adódó eltéréseket a bíróságok szervezetéről és igazgatásáról szóló évi CLXI. törvény (Bszi.) és a Szervezeti és Működési Szabályzatban (SZMSZ) foglaltak alapján az alábbiak szerint szabályozom. I. Fejezet Az Ügykezelő Iroda 1. (1) A Kúrián Ügykezelő Iroda (a továbbiakban: kezelőiroda) működik, amelyet az irodavezető vezet. (2) A kezelőirodának büntető, polgári, gazdasági, közigazgatási és munkaügyi részlegei vannak, amelyek egyéb tevékenységük mellett a BIIR program szerint polgári és büntető a polgári lajstromon belül jogterületenként is elkülönülő lajstromot vezetnek. 2. Az elnök az iratkezelés feladatainak közvetlen irányításával és felügyeletével a Kúria főtitkárát (a továbbiakban: főtitkár) bízza meg.
3 3 Az Irattár 3. Az irattáros feladatait a főtitkár felügyelete alá tartozó kezelőiroda vezetőjének közvetlen irányítása alatt végzi. II. Fejezet Ügyviteli Szabályok Az iratkezelési rendszer felügyelete 4. (1) A Kúrián az elektronikus iratkezelési rendszer továbbfejlesztését az elnök irányítja. (2) Az elnök folyamatos kapcsolatot tart az Országos Levéltárral és koordinálja az együttműködést a levéltárakkal. (3) Az elnök e feladatok ellátásával a főtitkárt bízhatja meg. A vegyes ügyek 5. (1) A kezdőiratnak vagy utóiratnak nem minősülő beadványokat a kezelőiroda kollégiumonként vegyes ügyként iktatja. (2) Ezeknek az ügyeknek az elosztása a kollégiumvezető (kollégiumvezető-helyettes) döntése alapján történik. (3) Az elintézett (befejezett) ügyeket a kezelőiroda a lajstromban az ügyintéző utasítása alapján vezeti ki befejezett ügyként. A bélyegzők 6. (1) A Kúria körbélyegzője középen Magyarország címerét, körben a KÚRIA Budapest feliratot tartalmazza. A körbélyegző tartalmazhatja a szervezeti egység, illetve a tisztség megnevezését is. Az elnök bélyegzőjén Magyarország címere és körben A KÚRIA ELNÖKE felirat szerepel. (2) Természetes személy nevét tartalmazó hivatali bélyegző használatára az elnök adhat engedélyt.
4 4 (3) Az azonos szövegű bélyegzőket a lenyomatukon is feltüntetett sorszámmal kell ellátni. (4) A főtitkár felügyelete mellett a Személyzeti, Munkaügyi és Oktatási Osztály jegyzéket vezet arról, hogy melyik kúriai dolgozó milyen körbélyegzőt (névbélyegzőt) használ. A jegyzékben a bélyegző lenyomatát, sorszámát és a bélyegző átvételének, illetve visszavételének napját kell feltüntetni. Az átvétel, illetve visszavétel tényét az érintett kúriai dolgozó az aláírásával igazolja. (5) Az átvétel és a visszavétel között a körbélyegzőt (névbélyegzőt) az annak használatára feljogosított dolgozó őrzi és a napi munkája végeztével elzárja. A bélyegző illetéktelen használata miatt az azt átvevő dolgozó felelős. A tárgyalási jegyzék 7. (1) A kezelőiroda büntetőügyben a tárgyalási jegyzék egy példányát két héttel az ügy tárgyalása előtt megküldi a Legfőbb Ügyészségnek. Valamennyi ügyszak tárgyalási jegyzékét két héttel a tárgyalás előtt átadja a Készenléti Rendőrség Személy- és Objektumvédelmi Igazgatóság képviselőjének, valamint a Sajtótitkárságnak. Az utóbbin feltünteti, ha a tanács elnökének tájékoztatása szerint az ügy tárgyalásán közérdeklődésre lehet számítani. (2) A tárgyaláson kívül befejezett ügyekről is ki kell állítani a tárgyalási jegyzéket és azt minden hét utolsó munkanapján a befejezés módjának feltüntetésével le kell adni a kezelőirodának. Az iratboríték 8. (1) Az iratborítékra bejegyzést a kezelőiroda dolgozója és a tanács elnöke tehet. (2) A tanács elnöke gondoskodik arról, hogy a kezelőiroda utasítást kapjon minden szükséges adat bejegyzésére. 9. A határozat külalakja, példányszáma és kiadása (1) A Kúria határozatai LibreOffice szövegszerkesztővel és Courier New 12
5 5 betűtípussal, dőlt betűkkel, az összefüggő szöveges részükben sorkizárással szedve készülnek. Az egyéb formai követelményeket az 1. számú melléklet tartalmazza. (2) A tanács elnöke utasítást ad arra, hogy az eljárást befejező határozat eredeti példányáról hány kiadmányt kell készíteni. Ennek körében a felterjesztő lap tartalmától célszerű és takarékos módon eltérhet. (3) A Kúria határozatainak a számítógépes adatbázisba való leadásánál a 2. számú melléklet szerint kell eljárni. A határozatok továbbá az elvi bírósági döntések és kollégiumi vélemények karakteres fájlnévvel rendelkeznek és a karakterek az alábbi szabályok szerint kerülnek meghatározásra: 1. karakter: B - Büntető Kollégium határozatai G - Gazdasági Szakág határozatai K - Közigazgatási Szakág határozatai M - Munkaügyi Szakág határozatai P - Polgári Szakág határozatai E - Elvi bírósági határozatok J - Jogegységi határozatok V - Kollégiumi vélemények 2-6. karakter: az ügyszám balról nullákkal kiegészítve, kivéve az elvi bírósági határozatokat, jogegységi határozatokat, kollégiumi véleményeket elvi bírósági határozatok, jogegységi határozatok, kollégiumi vélemények esetében az ügyszaknak megfelelő rövidítés (B,G, K, M, P; több szakág esetében ABC sorrendben), majd a sorszám balról nullákkal kiegészítve 7-8. karakter: Az évszám utolsó két számjegye A határozatok automatikusan ODT kiterjesztéssel kerülnek mentésre. (4) A Kúria határozatainak az alsóbb fokú bírósághoz való visszaküldését megelőzően a 3., a 4. vagy az 5. számú melléklet, a jogegységi határozat kiadásához a 6. számú melléklet, a választási ügyben a 11. számú melléklet szerint kell megadni az irodai utasítást.
6 6 (5) A Kúria ítélkező tanácsai minden általuk meghozott érdemi határozat ide értve a hivatalból elutasítást, valamint a büntető szakágban a felülvizsgálati indítvány elutasítását írásba foglalása alkalmával kötelesek kitölteni a 2. számú mellékletben foglalt adatlap valamennyi rovatát. Az ebbe a körbe nem tartozó ügyviteli szempontból befejezett - ügyekben a 2. számú mellékletnek kizárólag az I. és II. rovatát kell kitölteni. (2) Az adatlap tartalmát az iratoknak az elsőfokú bírósághoz történő visszaküldése előtt, a határozatot leíró ügyviteli dolgozó köteles a Kúria határozatainak adatbázisába leadni, és ennek megtörténtét a 3. a 4. vagy az 5. számú melléklet szerinti kísérőlap megfelelő helyén feltüntetni. Az elektronikusan vezetett adatbázisba való felvételt a Kúria Informatikai Osztálya az adatok bevitelét segítő, és mind az adatoknak, mind a bevitelnek a helyességét ellenőrző, külön számítógépes programmal támogatja Hivatalos levelezés 10. (1) Az ítélkezési tevékenységtől elkülöníthető hivatalos levelezés során általában a Times New Roman betűtípust kell használni 12-es betűmérettel. Egyebekben az 1. számú mellékletben foglaltak megfelelően alkalmazhatók azzal, hogy kiemelésnek is helye lehet, ami félkövér vagy dőlt betűtípus alkalmazásával is történhet. (2) A Kúria szervezeti egységei és tisztségviselői hivatalos levelezésre szolgáló levélpapírjának bal felső sarkában Magyarország címere áll. A levélpapír bal oldalán fel kell tüntetni a szervezeti egység, a szervezeti egység vezetője tisztségének, illetve a Kúrián viselt tisztség megnevezését. A soron kívüli eljárás 11. (1) A soron kívüli eljárás elrendelésére irányuló kérelmet ideértve a közvetlenül a kollégiumvezetőhöz érkezett kérelmet is az elnöki iroda lajstromozza.
7 7 (2) A kérelemről a kollégiumvezető (kollégiumvezető-helyettes) javaslatának figyelembe vételével az elnök dönt. Iratbetekintés, felvilágosítás adása 12. (1) Az eljárást befejező határozatnak az iratborítékban itt tartott, tervezetnek minősülő javított példányát Tervezet megjelölésű borítékba kell helyezni és le kell zárni. A kezelőirodának kiadott iratok közül ezt a lezárt borítékot irattanulmányozás előtt az iratborítékból ki kell emelni. (2) Aki az ügy iratának megtekintésére jogszabály szerint jogosult, az iratról másolatot kérhet, jegyzetet készíthet. Mindez történhet hang-, illetve képrögzítő eszközzel is. (3) Az iratokba való betekintés tényét a betekintő a betekintésre való jogosultsága és a betekintés időpontjának feltüntetésével az iratboríték első belső oldalán aláírásával igazolja. Itt kell feltüntetni azt is, ha a betekintés során valamely iratról másolat készült. (4) A tárgyalási jegyzék ideértve a tanácsülésen befejezett ügyekről kiállított tárgyalási jegyzéket is leadása után a fél az eljárás befejezésének módjáról valamennyi ügyben tájékoztatást kaphat. 13. Az ügy iratait a kezdőirat alapján megtett első intézkedés és az utóirat elintézését követően haladéktalanul ki kell adni a kezelőirodának. Az eljárás befejezése után ezt az eljárást befejező határozat meghozatalától számított 45 napon belül, a Be (4) bekezdésében írt hatvannapos írásba foglalási határidő esetében 75 napon belül kell megtenni. III. Fejezet A perkönyv és a tárgyalási napló vezetése 14. (1) A tanácsra kiosztott ügyek nyilvántartása az elektronikusan vezetett perkönyvben
8 8 történik. A tanács elnökének rendelkezése alapján a perkönyv papír alapon is vezethető. (2) Az elektronikusan vezetett tárgyalási naplóba a tanácsülésen elbírálásra kerülő ügyeket a tanácsülést legalább 15 nappal megelőzően be kell jegyezni. Ez a határidő nem vonatkozik arra az esetre, ha az ügyben soron kívül kell eljárni, vagy az eljárást megindító beadványt hivatalból kell elutasítani, illetve a tanács az eljárást egyéb, nem érdemi végzéssel fejezi be. (3) Indokolt esetben a tanácsülésnek a tárgyalási naplóba bejegyzett időpontja megváltoztatható. Erre a Jegyzet rovatban a kitűzött új időpont feltüntetése mellett a változtatás okának rövid megjelölésével együtt utalni kell. 15. Az eljárást befejező határozat eredeti és annak nyomdai a tanács egy tagja által a szöveg ellenőrzése után aláírt példánya az iratborítékban marad. Emellett az ügyben hozott minden határozat (megkeresés) és a tárgyalásról felvett jegyzőkönyv másolatát az iratborítékban vissza kell tartani, vagy azok digitális formában rögzített változatát az elektronikusan vezetett perkönyvbe az ügyadatok ablakot megnyitva, a határozatok rovatba kell menteni. IV. Fejezet A tanács és a bíró egyéni tevékenységének nyilvántartása 16. A kollégiumvezető a tanácsok havi tevékenységéről a kezelőiroda által készített kimutatást a következő hónap 10. napjáig megküldi az Informatikai Osztály vezetőjének a Kúria belső honlapján (Intraneten) való közzététele végett. 17. A kollégiumvezető a Kúria bíróinak egyéni tevékenységéről készített féléves kimutatást minden év január 15. napjáig és július 15. napjáig megküldi a kollégiumba beosztott valamennyi bírónak, útján.
9 9 18. (1) Ha az elbírált ügy különösen bonyolult vagy bármely okból rendkívül munkaigényes volt, illetőleg ha annak elbírálása során valamilyen elvi jelentőségű jogkérdésben kellett állást foglalni, a tanács elnöke erről az 1/2012. számú elnöki utasítás szerinti összefoglaló megküldésével a Sajtótitkárságot és a kollégiumvezetőt útján tájékoztatja. (2) A kollégiumvezető a részére megküldött összefoglalók (tájékoztatók) alapján félévente tanácselnöki értekezleten értékeli a vonatkozó elnöki utasítás szerinti szorzószámok alkalmazásának gyakorlatát és szükség szerint kezdeményezi az elnöknél a Kúria bíróinak egyéni tevékenységéről készített kimutatás módosítását. V. Fejezet A felülvizsgálati eljárás 19. (1) A felülvizsgálati kérelmet a kezelőiroda kezdőiratként a lajstrom következő ügyszáma alatt lajstromozza. (2) A felülvizsgálati kérelmet annak lajstromozása után a kezelőiroda, az automatikus kiosztás esetét kivéve, haladéktalanul bemutatja a kollégiumvezetőnek (kollégiumvezető-helyettesnek), aki azt az eljáró tanácsra kiosztja. 20. A tanács elnöke a felülvizsgálati kérelem tárgyaláson kívüli elbírálásáról szóló felhívásban tájékoztatja a feleket az ügy érdemi elintézésének várható időpontjáról. VI. Fejezet Az önkormányzati ügyek 21. (1) Az önkormányzati ügycsoportot a Kúria polgári azon belül az önkormányzati ügyekről vezetett lajstromában kell vezetni. (2) Az ügycsoport jelölése: a) Köf betűjel jelzi az önkormányzati rendelet felülvizsgálatára irányuló nemperes
10 10 eljárást; b) Köm betűjel jelzi az önkormányzat törvényen alapuló jogalkotási kötelezettsége elmulasztásának megállapítása iránti nemperes eljárást. (3) Az ügycsoport számozását a lajstromban minden évben 5001-gyel kell kezdeni. (4) A lajstromban az indítványt (kezdeményezést) benyújtó megyei (fővárosi) kormányhivatalt, illetve a bíróságot kérelmezőként, a helyi önkormányzatot pedig kérelmezettként kell feltüntetni. VII. Fejezet Egyéb közigazgatási ügyek 22. (1) A népszavazással kapcsolatos ügyeket a választási ügyek jelölésére szolgáló Kvk betűjeltől el kell különíteni Knk betűjellel. (2) A Bszi. 63. (4) bekezdése szerinti nemperes eljárásra tartozó ügyeket Kpkf betűjellel kell lajstromozni és a 14/2012. számú elnöki utasítás szerint kijelölt tanács elnökének kell haladéktalanul bemutatni. 22/A. (1) A Nemzeti Választási Bizottság (NVB) határozata ellen elektronikus dokumentumként benyújtott felülvizsgálati kérelmet a Nemzeti Választási Iroda (NVI) ügyeletes munkatársa a címre továbbítja. Ugyanerre az címre terjeszthető elő a jogi képviselő és a Ve (5) bekezdésében írt feltételek esetében a fél részéről elektronikus dokumentum. (2) Az elektronikus dokumentum megérkezéséről a Kúria informatikai rendszere a feladónak automatikus értesítést küld. (3)Az elektronikus dokumentumként benyújtott felülvizsgálati kérelmet a kezelőiroda vezetője vagy a választási kapcsolattartó védett elektronikus levélben továbbítja a kezelőirodán szolgálatot teljesítő igazságügyi alkalmazottnak (a továbbiakban: a kezelőiroda alkalmazottja). (4)Az elektronikus dokumentumként benyújtott bírósági felülvizsgálati kérelmet a kezelőiroda alkalmazottja a Kúria által e célra létesített G hálózati meghajtójának HIVKAPU könyvtárába (G:/HIVKAPU), a felülvizsgálati kérelem benyújtása napja
11 11 szerinti névvel képzett mappán belül a felülvizsgálni kért NVB határozat sorszáma szerint megjelölt névvel képzett almappába menti. (5)A kezelőiroda alkalmazottja az elektronikus aláírást az erre rendszeresített programmal ellenőrzi, majd ezt követően a felülvizsgálati kérelmet oldalhű másolatban kinyomtatja. Az elektronikus aláírás ellenőrzésének tényét és időpontját a kinyomtatott kezdőiraton aláírásával igazolja. (6)A kinyomtatott felülvizsgálati kérelmet a Kúria Ügyviteli Szabályzata szerint kell lajstromozni. Az iktatásról a kezelőiroda alkalmazottja az előterjesztő részére útján tájékoztatást küld, amely az iktatás napját és a ügyszámot tartalmazza. (7)A lajstromozást követően az ügyérkezésről az ügyeletes kapcsolattartót értesíti, az iratot pedig az ügyeletes tanácsnak nyomban bemutatja. 22/B. (1) Az eljárás befejezését követően az ügyintéző tanács elnöke a 11. számú mellékletben részletezettek szerint intézkedik a határozat kiadásáról. (2) A határozat kiadását követően az ügyintéző tanács elnöke az iratot az esetleges alkotmányjogi panasz intézése érdekében 15 napra nyilvántartásba helyezi. (3) Alkotmányjogi panasz érkezése esetén a tanács elnöke nyomban intézkedik az iratoknak az Alkotmánybírósághoz aló felterjesztéséről, ezzel egyidőben telefonon és e- mail útján tájékoztatja az Alkotmánybíróság Főtitkárát. (4) Az iratoknak az Alkotmánybíróságtól való visszaérkezését követően a tanács elnöke intézkedik az iratoknak a Nemzeti Választási Bizottsághoz történő visszaküldéséről. VIII. Fejezet A jogegységi eljárás 23. (1) A jogegységi eljárás lefolytatására irányuló indítványt, javaslatot, az OBH elnökének jelzését az elnöki iroda II.JE/B, II./JE/G, II.JE/K, II.JE/M, II.JE/P ügyszámra lajstromozza, és az elnöknek mutatja be.
12 12 (2) Amennyiben az indítvány vagy javaslat ítélkező tanácshoz, vagy kollégiumhoz érkezik, azt az elnöknek kell bemutatni. 24. Az azonos tárgyra vonatkozó több indítvány egyesíthető. Az ügyek egyesítéséről az elnök dönt. 25. (1) A jogegységi tanács elnökének személyéről a Bszi. 34. (1) bekezdése rendelkezik. (2) A nem jogosulttól származó indítványt a jogegységi tanács elnöke 30 napon belül végzéssel elutasítja. (3) Az esetenként eljáró jogegységi tanács elnöke (a továbbiakban: a tanács elnöke) választja ki a kollégium, illetve a szakág bírái közül a tanács négy tagját. (4) Ha a jogegységi eljárásban hozandó döntés több szakágú jogegységi tanács ügykörét érinti, a jogegységi tanács elnöke a jogegységi tanácsot a 9/2012. számú elnöki utasítás 15. (4) bekezdésében foglaltak szerint jelöli ki. (5) A tanács elnöke legkésőbb a tanácsülés határnapjának kitűzésével egyidejűleg kijelöli az előadó bírót, vagy bírókat. Két előadó bíró kijelölése különösen akkor indokolt, ha a jogegységi tanács a Kúria teljes kollégiuma vagy héttagú tanács összeállításának van helye. (6) Az elnök az ülés időpontjáról a tanács tagjait útján, míg a legfőbb ügyészt, a Bszi. 32. (1) bekezdés b) pontja szerinti indítvány esetét kivéve az indítványozót és az eseti meghívottat papír alapú levélben értesíti. (7) A Bszi. 32. (1) bekezdés b) pontja szerinti indítvány esetében a tanács tagjait a Bszi. 34. (3) bekezdés keretei között úgy kell kiválasztani, hogy abban részt vegyen legalább egy tagja annak a tanácsnak, amely az adott jogkérdésben el kíván térni a Kúria (Legfelsőbb Bíróság) másik ítélkező tanácsának elvi bírósági határozatként közzétett határozatától (EBH), vagy közzétett elvi bírósági döntéstől (EBD). A jogegységi tanács egy-egy tagját lehetőleg ez utóbbi tanács, illetve annak az elvi közzétételi tanácsnak a tagjai közül kell kiválasztani, amely az elvi bírósági határozat vagy az elvi bírósági döntés közzétételéről döntött. A tanács e tagjainak előadó bíróként történő kijelölése kizárt.
13 13 (8) Az ügy előadó bírója köteles az elvi kérdés eldöntésére vonatkozó nemzetközi és alkotmányossági kitekintést is magába foglaló, indokolással ellátott írásbeli véleményét az ülés előtt legalább 8 nappal a jogegységi tanács elnökének átadni, aki azt a tanács tagjai és a meghívottak részére az (5) bekezdésben írt módon haladéktalanul kézbesíti. 26. (1) A jogegységi határozatot kollégiumonként, illetve szakáganként évente 1-gyel kezdődő és folyamatos sorrendben következő arab számozással kell ellátni, amit törtjel után ponttal lezárva az évszám, majd a szakág lajstrom szerinti betűjele és a jogegységi eljárásra utaló JE rövidítés követ minden további írásjel nélkül (pl. 1/2012. BJE). Több kollégiumot érintő közös jogegységi határozat ügyszámánál a kollégiumok nevének nagy kezdőbetűjelét kell B, K, M, P sorrendben feltüntetni (pl. 1/2009.KMPJE). (2) A jogegységi eljárásban hozott határozat formájára megfelelően alkalmazni kell az 1. számú mellékletben foglaltakat. Az írásba foglalásának határidejére az általános szabályok az irányadók. (3) A jogegységi indítvány visszavonása esetén a jogegységi tanács az eljárás megszüntetéséről végzést hoz, amit a tanács elnöke ír alá. Minden más esetben a határozatot a tanács valamennyi tagja aláírja, az előadó bírói megnevezés feltüntetésével. (4) A jogegységi határozat közzétételéről a 6. számú melléklet kitöltésével az illetékes kollégium vezetője, a héttagú jogegységi tanács által hozott jogegységi határozat közzétételéről pedig az első helyen megjelölt kollégium vezetője intézkedik az értelmezett jogszabály megjelölésével. Ennek keretében az írásba foglalt határozatot haladéktalanul megküldi a Magyar Közlöny szerkesztőségének. A jogegységi határozatot a bíróságok központi honlapján és a Kúria honlapján történő közzététel végett megküldi az Informatikai Osztály vezetőjének, továbbá a jogegységi határozatot a Kúriai Döntések (BH) folyóirat szerkesztőségének.
14 14 IX. Fejezet Elvi bírósági határozatok és elvi bírósági döntések 27. (1) Ha a Kúria határozata elvi jelentőségű döntést tartalmaz, a tanács elnöke a határozat meghozatalát követő 30 napon belül átadja annak egy kiadmányát a 2. számú melléklettel együtt a szakáganként alakított elvi közzétételi tanács elnökének, és indokolt javaslatot tesz a határozatnak az elvi bírósági határozatként történő közzétételére. (2) Az elvi közzétételi tanács havonta dönt arról, hogy az elnökéhez benyújtott határozatok közül melyek kerüljenek közzétételre. Ennek során megállapítja a közzétételre kerülő határozat szövegét és tömör összefoglalást készít az abban elbírált jogkérdésről. Az ülésről jegyzőkönyv készül, amely a közzététel végett megküldött és az azokból közzétételre kiválasztott határozatok ügyszámát tartalmazza. (3) Az elvi bírósági határozatokat (EBH) és az elvi bírósági döntéseket (EBD) a meghozatalának évszáma és a szakág betűjelének feltüntetésével évenként újra kezdődő sorszámozással (a jogegységi határozatokat követően) közzé kell tenni a Kúriai Döntések (BH) folyóiratban is (pl. EBH M.1., EBD G.3.) (4) Az alkalmazott jogszabályokat a jogszabályok hierarchiájának megfelelően, azon belül a hatályba lépésük időrendi sorrendjében e határozatok közzététele esetén is meg kell jelölni. (5) Az elvi bírósági határozatot az elvi közzétételi tanács elnöke a kiválasztást követően haladéktalanul; ha annak szerkesztése szükséges, legkésőbb 8 napon belül a közzététele végett megküldi az Informatikai Osztály vezetőjének. Elvi bírósági döntés esetében ezt az intézkedést a kiválasztott határozat anonimizálását követően teszi meg. X. Fejezet A Kúria bírósági joggyakorlat-elemző csoportjának tevékenysége A vizsgálat elrendelése
15 (1) Ítélkezési gyakorlat vizsgálatát az elnök rendeli el. (2) Vizsgálati tárgykört kezdeményezhet az elnöknél minden év október 31-ig a) a Kúria kollégiumvezetője, b) az ítélőtábla kollégiumvezetője, c) a törvényszék kollégiumvezetője, d) a közigazgatási és munkaügyi regionális kollégium vezetője, e) az Országos Bírósági Hivatal elnöke, f) a Legfőbb Ügyész, g) a Magyar Ügyvédi Kamara elnöke. (3) Az elnök a kezdeményezést november 15-ig véleményezés végett megküldi a Kúria illetékes kollégiumának. 29. (1) A Kúria kollégiumvezetője előzetesen konzultál az ítélőtáblák, törvényszékek szakági kollégiumvezetőjével, majd a Kúria kollégiuma véleményt nyilvánít a kezdeményezett vizsgálati tárgykörről. (2) A Kúria kollégiumvezetője a kollégium véleménye alapján december 15-ig indokolt javaslatot tesz az elnöknek a) a vizsgálat tárgykörére, tárgyidőszakára és határidejére, b) a vizsgálati szempontokra és módszerre, c) a vizsgálati csoport vezetőjére és a kúriai bíró tagjaira. 30. Az elnök évente, legkésőbb az adott év január 31-ig a Kúria kollégiumának előzetes véleménye ismeretében meghatározza az adott év vizsgálati tárgyköreit, egyidejűleg elrendeli a vizsgálatot, felállítja a joggyakorlat-elemző csoportokat. 31. (1) Az elnök a) év közben a joggyakorlat továbbfejlesztése érdekében a korábban meghatározott éves
16 16 vizsgálati tárgykörön túl más, illetve további vizsgálati tárgykört is kijelölhet és elrendelhet vizsgálatot, b) a korábban meghatározott vizsgálati tárgykört a csoport vezetőjének indokolt javaslata figyelembevételével módosíthatja, (2) Az (1) bekezdés a) pontja esetében a) a Kúria elnöke a 28. -nak megfelelően jár el azzal, hogy döntésénél a 28. (2) bekezdésében meghatározott időpont után érkezett indítványt veszi figyelembe, b) a Kúria kollégiumvezetője a 29. -nak megfelelően jár el azzal, hogy 30 napon belül tesz javaslatot. 32. A bírósági joggyakorlat elemzésére vonatkozó szabályozást megfelelően kell alkalmazni abban az esetben, ha több kollégiumot érint az elnök által meghatározott vizsgálati tárgykör, illetve elrendelt vizsgálat. A bírósági joggyakorlat-elemző csoport összetétele, ülései 33. (1) Az ítélkezési gyakorlat vizsgálata a bírósági joggyakorlat-elemző csoport feladata. (2) Az elnök a vizsgálat elrendelésével egyidejűleg vizsgálati tárgykörönként a Kúria érintett kollégiumvezetője javaslata alapján kijelöli a joggyakorlat-elemző csoport vezetőjét és tagjait a Kúria bírái közül. A csoport vezetője a csoport munkájába külső tagként alsóbb fokú bíróságra beosztott bírót és a vizsgált területen működő elméleti vagy gyakorlati szakembert is bevonhat. A csoport létszáma a csoport vezetőjével együtt legalább 3 fő. A joggyakorlat-elemző csoportot úgy kell összeállítani, hogy abban lehetőleg többségében legyenek a kúriai bírák. (3) A csoport vezetője a) a csoport munkájába külső tagokat vonhat be az (1) bekezdés szerint, b) kitűzi a csoport alakuló és további ülését, meghívja rá a csoport tagjait, c) a csoport ülésére szóló határnapot és napirendet tartalmazó értesítést küld az
17 17 elnöknek, elnökhelyettesnek, és a szakági kollégium vezetőjének, d) vezeti a csoport ülését, e) meghatározza a csoporton belül a feladatot és felkéri annak ellátására a csoport tagját. (4) A csoport egyszerű szótöbbséggel határoz a) az elrendelt vizsgálat munka- és ütemterve elfogadásáról, b) az összefoglaló vélemény elfogadásáról. (5) A csoport határozatképes, ha a tagok több mint fele jelen van. Szavazategyenlőség esetén a csoport vezetőjének szavazata dönt. 34. (1) A kijelölést követő 15 napon belül a csoport alakuló ülést tart. (2) Az alakuló ülésen a csoport meghatározza az elrendelt vizsgálat munka- és ütemtervét. (3) A csoport vezetője az alakuló ülést követően haladéktalanul figyelemmel a Bszi. 30. (3) bekezdésére is értesíti a vizsgálat elrendeléséről a vizsgálattal érintett bíróságok elnökét és szakági kollégiumvezetőjét, egyben megküldi a vizsgálat munkaés ütemtervét. 35. (1) A csoport tagja saját ítélkező tevékenységét nem vizsgálhatja. (2) Az (1) bekezdés betartásáról a csoport vezetője gondoskodik. A csoport vezetője az érintett ügyet a vizsgálatból kirekesztheti, ha ez a vizsgálat érdemét nem veszélyezteti. (3) A csoport tagja bejelenti a csoport vezetőjének, ha tudomására jutott az (1) bekezdés szerinti, önmagát vagy más tagot érintő körülmény. (4) Ha az (1) bekezdés szerinti körülmény a csoport vezetőjét vagy őt is érinti, erről az elnököt tájékoztatja. (5) A (4) bekezdés esetében az elnök a (2) bekezdés második mondata szerint jár el. Ha ez a vizsgálat érdemét veszélyeztetné, akkor az elnök a csoport olyan tagját jelöli ki a csoport vezetésére, aki nem érintett. A csoport korábbi vezetője a csoport tagja marad.
18 18 A vizsgálat tárgya, módszere 36. A vizsgálat tárgya csak jogerősen befejezett ügy lehet. A vizsgálatra tartozó ügyek számát a vizsgálati tárgykör sajátosságai alapján a joggyakorlat-elemző csoport vezetője határozza meg. 37. A vizsgálat tárgyidőszakát lehetőleg úgy kell meghatározni, hogy a) a 28. esetében a vizsgálati időszakot megelőző teljes évet átfogja, b) a 31. (1) bekezdés a) pontja esetében a vizsgálati időszakot megelőző 6 hónapon kívüli legyen. 38. (1) A vizsgálat időtartama az elrendeléstől számított legalább 2 hónap. (2) A vizsgálat befejezésének határidejét úgy kell megállapítani, hogy a vizsgálat eredményéről készült összefoglaló véleményt a Kúria kollégiuma a vizsgálat évében, de legfeljebb a következő év januárjában megvitathassa. 39. (1) A vizsgálat módszere a) felmenő rendszerű, amikor a vizsgálandó ügy kigyűjtése helyben történik, és a felső bíróság (törvényszék, ítélőtábla) kollégiumai elemzésével együtt kerül a vizsgálati csoporthoz; b) felkérő rendszerű, amikor a vizsgálandó ügyet a Kúria joggyakorlat-elemző csoportja kigyűjteti, az ügy aktáit felkéri, és az elemzést kizárólag a csoport végzi; c) kiküldött rendszerű, amikor a Kúria joggyakorlat-elemző csoportjának vezetője a csoport bíró tagját kijelöli a helyben való vizsgálat és elemzés elvégzésére; d) vegyes rendszerű. (3) A vizsgálat módszerét a vizsgálati tárgykör sajátosságaira figyelemmel kell meghatározni, és meg kell jelölni a kigyűjtés és az elemzés felelősét. (4) A vizsgálandó ügyek kigyűjtésének szempontját úgy kell meghatározni, hogy amennyiben a vizsgálat terjedelme nem teljes körű véletlenszerű kiválasztást
19 19 biztosítson. A vizsgálat eredménye 40. (1)A joggyakorlat-elemző csoport a vizsgálati határidő lejártát követően a vizsgálat eredményéről összefoglaló véleményt készít. (2) Az összefoglaló vélemény tartalmazza a) a vizsgálat tárgyára, szempontjaira vonatkozó adatokat, b) a vizsgálat módszerének leírását, c) a vizsgálati adatok összesítését, d) a szakmai megállapításokból levont értékelő következtetést (vélemény), f) jogegységi eljárás vagy jogszabály-módosítás iránti esetleges igényre vonatkozó javaslatot. (3) A (2) bekezdésen túlmenően, az összefoglaló vélemény része lehet a) a vizsgálati tárgykörre vonatkozó és a Bírósági Határozatokban közzétett eseti döntések, valamint 10 évnél nem régebbi kúriai (legfelsőbb bírósági) döntések átfogó feldolgozása, b) a vizsgálati tárgykörre vonatkozó monográfia szintű jogirodalom bemutatása, c)az érintett jogszabály magyar hagyományai (történetisége), esetleges alkotmánybírósági megmérettetésének bemutatása; nemzetközi összehasonlító elemzése, vagy ezzel kapcsolatos jogirodalmi álláspont vázolása. 41. (1) Az összefoglaló véleményt a csoport vezetője a Kúria illetékes kollégiuma elé terjeszti, amely azt megvitatja. (2) Az összefoglaló vélemény megvitatására összehívott kollégiumi ülésre meg kell hívni a vizsgálati csoport tagjaként kijelölt nem kúriai bírót, illetve nem bírót, aki a kollégium ülésén tanácskozási joggal vesz részt. (3) Az összefoglaló véleményt a Kúria kollégiumvezetője a kollégium egyetértése esetén a kollégium jóváhagyásával; észrevétele esetén, annak feltüntetésével; egyet nem értése esetén pedig indokai rövid kifejtésével bemutatja az elnöknek. (4) Több kollégiumot érintő témájú, közös joggyakorlat-elemző csoport felállítása
20 20 esetén az összefoglaló véleményt az érintett kollégiumok együttes ülése vitatja meg. Ebben az esetben az összefoglaló véleményt a kollégiumi értékeléssel az érintett kollégiumok kollégiumvezetői együttesen mutatják be az elnöknek. 42. (1) Ha a Kúria kollégiuma (az érintett kollégiumai) a vizsgálat eredményéről készült összefoglaló véleménnyel egyetért, akkor a csoport vezetője közzéteszi a) a Kúria honlapján az összefoglaló vélemény megállapításait, és b)a bíróságok belső informatikai hálózatán a teljes összefoglaló véleményt. (2) Ha a Kúria kollégiuma az összefoglaló véleménnyel nem ért egyet, akkor az nem tehető közzé. 43. A Kúria kollégiumvezetője legkésőbb 6 hónappal az összefoglaló véleményt megvitató kollégiumi ülést követően tájékoztatja a kollégiumot a vélemény további sorsáról. A joggyakorlat-elemző csoport ügyvitele 44. (1) A csoport vezetője vagy a csoport általa megbízott tagja a) nyilvántartja a csoporthoz érkező iratot, b) kiosztja az iratot a csoport tagjának, c) a kiadmányozás felelőse. (2) A joggyakorlat-elemző csoportnak szóló iratot a csoport vezetőjének kell bemutatni. 45. A Kúria illetékes kollégiumvezetőjének rendelkezése szerint a joggyakorlat-elemző csoport munkáját tanácsjegyző, illetve leíró segíti. 46. (1) A joggyakorlat-elemző csoport és a vizsgálattal érintett bíróságok elsősorban elektronikus úton útján tartanak írásbeli kapcsolatot.
A Kúria Elnökének. 21/2012. számú elnöki utasítása. a Kúria Ügyviteli Szabályzatáról
A KÚRIA ELNÖKE 2012. El. II. A. 1/23. szám A Kúria Elnökének 21/2012. számú elnöki utasítása a Kúria Ügyviteli Szabályzatáról - 2 - A Kúria elnökének 21/2012. számú elnöki utasítása a Kúria ügyviteli szabályzatáról
A Kúria Elnökének. 14/2015. számú elnöki utasítása. a Kúria Ügyviteli Szabályzatáról
A Kúria Elnökének 14/2015. számú elnöki utasítása a Kúria Ügyviteli Szabályzatáról - 1 - A Kúria Elnökének 14/2015. számú elnöki utasítása A Kúria Ügyviteli Szabályzatáról A Kúria elnökeként (a továbbiakban: